கேள்வி: ஜிசா கொலை வழக்கு குறித்து விரிவாக சொல்லுங்கள்.
பதில்: ஜிசா கொலை வழக்கு (Jisha murder case) கேரளம் மாநிலத்தை பரவலாக அதிர்ச்சிக்குள்ளாக்கிய ஒரு வன்கலவி மற்றும் கொலைக் குற்றமாகும், இது மே 2016 அன்று கேரள சட்டமன்ற தேர்தலின் போது மிகவும் பரவலாக அறியப்பட்ட குற்றமாக மாறியது.
கேள்வி: ஜிசா கொலை வழக்கு - சம்பவத்தின் பின்னணி பற்றி விளக்கவும்.
பதில்: எர்ணாகுளத்தில் உள்ள அரசு சட்டக் கல்லூரியில் 29 வயதான சட்ட மாணவி ஜிசா , எர்ணாகுளத்தில் பெரும்பாவூரில் உள்ள கால்வாய் அருகே உள்ள அவரது வீட்டில் 28 ஏப்ரல் 2016 அன்று கொலை செய்யப்பட்டார். 28 ஏப்ரல் 8.30 அன்று அவரது வீட்டில் இறந்து கிடந்ததை அவரது தாயார் ராஜேஸ்வரி கண்டார். ஜிசா ஒரு இந்து பட்டியல் சாதியினரும் பட்டியல் பழங்குடியினரும் ஆவார் . அவர் தனது தாயுடன் வசித்து வந்தார், அவர்து தாயார் தொழிலாளியாக வேலை பார்த்து வந்துள்ளார். குடும்பத்திலிருந்து பிரிந்த அவரின் தந்தை பப்பு, தனியாக வாழ்ந்து வந்தார், 9 நவம்பர் 2017 அன்று இயற்கை மரணமடைந்தார். இவரது தாய் அதிர்ச்சிக்குள்ளானதாலும் மற்றும் அக்கம்பக்கத்தினர் அல்லது உறவினர்களுடனான சுமூகமான உறவுகள் இல்லாததால், விசாரணையின் ஆரம்ப கட்டங்களில் காவல் துறையினர் குழப்பமடைந்தனர். இது மற்ற காரணிகளுடன் ஆரம்பத்தில் வழக்கின் முன்னேற்றத்தை பாதித்தது..
கேள்வி: ஜிசா கொலை வழக்கு - கொலை பற்றி நீங்கள் என்ன அறிந்துள்ளீர்கள்?
பதில்: அவரது உடல் சிதைக்கப்பட்டு இருந்ததனையும் வெட்டுக்காயங்கள் இருந்ததினையும் காவல் துறையினர் கண்டுபிடித்தனர்.வன்முறை, துன்புறுத்தல் மற்றும் மது ஊற்றியதையும் தடயவியல் நிபுணர்கள் கண்டறிந்தனர். குற்றவாளி கூர்மையான ஆயுதத்தைப் பயன்படுத்தி அவளது உள்ளுறுப்புகளை வெளியே எடுத்துள்ளான் என்றும் அந்த அறிக்கை குறிப்பிட்டது. ஜிசா 30 முறைக்கு மேல் குத்தப்பட்டார். அவளது மார்பில் ஒரு முறை குத்தப்பட்டுள்ளது. ஆலப்புழா மருத்துவக் கல்லூரியில் நடத்தப்பட்ட பிரேதப் பரிசோதனையில், கழுத்தில் ஏற்பட்ட பலத்த காயமே அவரது மரணத்திற்கு வழிவகுத்தது. தடயவியல் அதிகாரிகளின் கூற்றுப்படி, மீட்கப்பட்ட இரத்தம் மற்றும் உமிழ்நீர் மாதிரிகள் பரிசோதனைக்கு அனுப்பப்பட்டுள்ளன, மேலும் தாயனை பொருத்தத்திற்காக பதிவு செய்யப்பட்டுள்ளது. முதற்கட்ட விசாரணையில், கற்பழிப்பு முயற்சியை எதிர்த்தபோது ஜிசா கொலை செய்யப்பட்டிருப்பதாக காவல் துறையினர் தெரிவித்தனர். புலனாய்வாளர்கள் கொலை குறித்த ஏதேனும் துப்பு கிடைக்குமா என்று புலம்பெயர்ந்த தொழிலாளர்களிடம் விசாரணை நடத்தினர்.
கேள்வி: ஜிசா கொலை வழக்கு - கொலைகாரன் கைது பற்றி நீங்கள் என்ன அறிந்துள்ளீர்கள்?
பதில்: காவல்துறையினரின் தொடர்ச்சியான தேடுதல் மற்றும் மக்கள் ஈடுபாட்டின் மூலம், ஜிசா கொலை வழக்கு ஒரு திருப்புமுனை மூலம் வந்தது. அசாமில் இருந்து வந்த ஒருவர் தனக்குத் தெரிந்த ஒரு தொழிலாளி குறித்த சந்தேகங்களை கேரள காவல்துறைக்குத் தெரிவித்தார். மேலும் 24 வயதான அமீர்-உல்-இஸ்லாம் குற்றவாளி என்பதை அறிந்து, தமிழ்நாட்டில் காஞ்சிபுரத்தில் கைது செய்யப்பட்டார். பெரும்பாவூரில் நடந்த கொடூரமான கொலையை அவர் ஒப்புக்கொண்டார். இந்த குற்றம் முந்தைய வெறுப்பு மற்றும் பழிவாங்கலால் தூண்டப்பட்டது மற்றும் குடிபோதையில் செய்யப்பட்டது என்று காவல்துறையினர் கண்டறிந்தனர்.